《移居西湖作二首》
唐代·齐己

火云阳焰欲烧空，小槛幽窗想旧峰。白汗此时流枕簟，

清风何处动杉松。残更正好眠凉月，远寺俄闻报晓钟。

只待秋声涤心地，衲衣新洗健形容。

官园树影昼阴阴，咫尺清凉莫浣心。桃李别教人主掌，

烟花不称我追寻。蜩螗晚噪风枝稳，翡翠闲眠宿处深。

争似出尘地行止，东林苔径入西林。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。